|  |  |
| --- | --- |
| Saopštenje za medije | 1. novembar 2017. |

**Best of South-East: Otvoren konkurs za stipendije za narednu studijsku godinu**

Podgorica –Konkurs za stupendije vrijedne do 10.000 EUR u okviru programa razvoja i obrazovanja za talentovane i vrijedne studente iz Crne Gore - „Best of South East“, otvoren je i trajaće do početka decembra.

Erste banka i u studijskoj godini 2018/2019 podržava program „Best of South East“, koji sprovodi Steiermärkische Sparkasse Bank iz Graca u saradnji sa univerzitetima iz Austrije. Konkurs je ove godine proširen i osim studentima prava i ekonomije iz zemalja regiona, priliku da osvoje vrijedne stipendije otvara i studentima tehničkih fakulteta, kao i studentima rudarstva, metalurgije i geologije.

Program „Best of South East“ namijenjen je studentima osnovnih i postdiplomskih studija na univerzitetima u Crnoj Gori, Bosni i Hercegovini, Hrvatskoj, Makedoniji, Sloveniji i Srbiji. Najbolji kandidati iz zemalja regiona dobiće jednogodišnje stipendije u vrijednosti do 10.000 EUR.

Cilj programa je da studentima pruži priliku da dobiju međunarodno radno iskustvo i omogući dalje usavršavanje, te im na taj način olakša da počnu svoj profesionalni put.

Za program se mogu prijaviti studenti prava, ekonomije, tehničkih fakulteta i rudarstva/geologije/metalurgije koji:

* završavaju trogodišnje studije,
* počinju ili su na specijalističkim studijama,
* imaju odlično znanje engleskog i dobro znanje njemačkog jezika.

**Prijave za studente prava i ekonomije** (najviše 10 stipendista iz regiona) traju do 7.12.2017.

U sklopu programa stipendisti imaju pravo na stipendiju na Karl Franzens Univerzitetu u visini do 10.000 EUR, koja pokriva troškove smještaja u studentskom domu u Gracu, mjesečni džeparac do 420 EUR, školarinu Univerziteta u Gracu, registraciju pri Univerzitetu u Gracu, intenzivan kurs njemačkog u univerzitetskom jezičkom centru „Treffpunkt Sprachen“ kao i troškove raznih društvenih i kulturnih događaja tokom cijele godine.

**Prijave za studente tehničkih fakulteta** (najviše dvoje stipendista iz regiona) traju do 12.12.2017.

U sklopu programa stipendisti imaju pravo na stipendiju u visini do 10.000 EUR koja obuhvata mjesečni džeparac od 750 EUR, registraciju i školarinu na Tehničkom univerzitetu, različite društvene i kulturne aktivnosti.

**Prijave za studente rudarstva, metalurgije i geologije** (najviše dvoje stipendista iz regiona) traju do 8.12.2017.

U sklopu programa stipendisti imaju pravo na stipendiju u visini do 10.000 EUR koja obuhvata mjesečni džeparac od 750 EUR, registraciju i školarinu na Univerzitetu za rudarstvo, metalurgiju i geologiju (Montanuniversität Leoben), različite društvene i kulturne aktivnosti.

Studenti koji osvoje stipendije biće u prilici da tokom jednogodišnjeg programa prođu i obuku ili praksu u Steiermärkische Sparkasse Bank ili nekom drugom štajerskom preduzeću u zavisnosti od programa stipendije.

Korisne informacije o ovom programu prinađite na internet stranici Erste banke, Sponzorstva i donacije, sekcija [„Best of South-East“](https://www.erstebank.me/sr_ME/footer-stanovnistvo/o-banci/program-best-of-south-east).

**Za dodatne informacije:**

Erste Bank AD Podgorica, 81000 Podgorica, Studentska bb, [www.erstebank.me](http://www.erstebank.me)

**Služba komunikacija**

Dragana Crvenica, tel: +382 20 440 448; mob: +382 63 299 800; email: [dcrvenica@erstebank.me](mailto:dcrvenica@erstebank.me)